**KAPOSVÁR MEGYEI JOGÚ VÁROS**

**JEGYZŐJE**

 1. változat

**E L Ő T E R J E S Z T É S**

**a közösségi együttélés alapvető szabályairól szóló 7/2013. (III.4.) önkormányzati rendelet módosításáról**

Magyarország Alaptörvénye 32. cikke (1) bekezdés a. pontjában rögzítette a helyi önkormányzat azon jogát, hogy a helyi közügyek intézése körében törvény keretei között rendeletet alkosson.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 8.§ (1) bekezdése b. pontja alapján a helyi közösség tagjai a helyi önkormányzat alanyaként kötelesek betartani és betartatni a közösségi együttélés alapvető szabályait.

A Mötv. 8.§ (2) bekezdése valamint a 143. § (4) bekezdése d. pontja - amely 2013. január 1-től lépett hatályba - felhatalmazza a helyi önkormányzat képviselő-testületét, hogy rendeletben határozza meg a közösségi együttélés alapvető szabályait, valamint ezek elmulasztásának jogkövetkezményeit.

Ezen feladatának Kaposvár Megyei Jogú Város Közgyűlése a közösségi együttélés alapvető szabályairól szóló 7/2013. (III.4.) önkormányzati rendelet megalkotásával eleget tett.

Az ebben foglalt eljárások lefolytatására és a bírság kiszabására a közigazgatási hatósági eljárásról szóló 2004. évi CXL. törvény (a továbbiakban: Ket.) rendelkezéseit kell alkalmazni az önkormányzati rendeletben foglalt eltéréssel, tekintettel arra, hogy e magatartások miatti eljárások önkormányzati hatósági ügynek minősülnek. Ezen szabályok megszegése esetén a Ket. alapján természetes és jogi személy esetében figyelmeztetés intézkedés alkalmazására, illetőleg közigazgatási bírság kiszabására van lehetőség.

Kaposvár területén a város lakóinak nyugalma, a közösségi, közhasználatú területek rendje, tisztasága, az életviszonyok rendezettsége, az egymást tiszteletben tartó magatartás megvalósulása céljából szükségesnek tartjuk a rendeletben foglalt közösségi együttélés alapvető szabályait sértő magatartások körét bővíteni.

Ezáltal szankcionálható lesz bűncselekmény vagy szabálysértés hiányában az is, aki járda, vagy közút felületén, valamint a közterületen elhelyezett eszközökön, dísztárgyakon a tulajdonos vagy vagyonkezelő hozzájárulása nélkül festékszóróval, filctollal vagy bármilyen más anyaggal létrehozott képi, grafikus, vagy szöveges, nem vízoldékony felületbevonatot hoz létre, amely nem a vagyontárgy rendeltetésszerű használatához szükséges.

Kérem a Tisztelt Közgyűlést, hogy az előterjesztést tárgyalja meg és a rendeletmódosítást fogadja el.

**Kaposvár, 2017. április 05.**

 **dr. Csillag Gábor**

jegyző

**Kaposvár Megyei Jogú Város Önkormányzatának**

**.…/2017.(…….)**

**önkormányzati rendelete**

**a közösségi együttélés alapvető szabályairól szóló 7/2013. (III.4.) önkormányzati rendelet módosításáról**

Kaposvár Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a következőket rendeli el:

**1.§**

A közösségi együttélés alapvető szabályairól szóló 7/2013. (III.4.) önkormányzati rendelet 7.§-a az alábbi (6) bekezdéssel egészül ki:

„ (6) Aki járda, vagy közút felületén, valamint a közterületen elhelyezett eszközökön, dísztárgyakon a tulajdonos vagy vagyonkezelő hozzájárulása nélkül festékszóróval, filctollal vagy bármilyen más anyaggal létrehozott képi, grafikus, vagy szöveges, nem vízoldékony felületbevonatot hoz létre, amely nem a vagyontárgy rendeltetésszerű használatához szükséges, közösségi együttélés alapvető szabályait sértő magatartást követ el.”

**2.§**

Ez a rendelet 2017. május 1-jén lép hatályba.

**Kaposvár, 2017. április 27.**

 **Szita Károly**  **dr. Csillag Gábor**

 polgármester jegyző

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |
| --- | --- |
| **Rendelet-tervezet címe:** | **Előterjesztés a közösségi együttélés alapvető szabályairól szóló 7/2013.(XI.17.) önkormányzati rendelet módosításáról**  |
| **Rendelet-tervezet valamennyi jelentős hatása, különösen** |
| Társadalmi, gazdasági hatás: | Költségvetési hatás: | Környezeti, egészségügyikövetkezmények: | Adminisztratív terheket befolyásoló hatás: | Egyéb hatás: |
| A közösségi együttélés szigorúbbszabályozásával, a lakosságot és a közterületekrendjét sértő cselekmények esetén az elkövetők szankcionálása szélesebb körbenmegoldható. | Nincs. | Nincs | Nincs. | Nincs |
| **A rendelet megalkotása szükséges, mert:** A közterületek rendjét, a lakosság nyugalmát zavaró magatartások közül az előterjesztésben foglalt lehetőség szankcionálása jelenleg nem megoldott. |
| **A rendelet megalkotásának elmaradása esetén várható következmények:**A lakosságot és a közterület rendjét sértő magatartást elkövetők felelősségre vonásának elmaradása. |
| **A rendelet alkalmazásához szükséges feltételek:** |
| Személyi: | Szervezeti: | Tárgyi: | Pénzügyi: |
| Rendelkezésre állnak. | Rendelkezésre állnak. | Rendelkezésre állnak. | Rendelkezésre állnak. |